เริ่มทานยาคุมกำเนิดแบบ21วันเมื่อวันที่27มีนา ทานทุกวัน ตอนนี้5วันแล้ว สามาถมีเพศสัมพันธ์แบบไม่ใส่ถุงยางได้ไหมคะ แล้วช่วง7วันที่งดยาเว้น ยา สามารถมีsexหรืองดคะ
สวัสดีค่ะ ยาคุมกำเนิดแบบแผงรายเดือนจำนวน 21 เม็ดนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ดังนั้นต้องดูว่าเริ่มรับประทานในช่วง 5 วันแรกของรอบเดือนหรือไม่ ถ้าใช สามารถมีเพศสัมพันธ์ได้เลย แต่ถ้าไม่ใช่ ให้กินติดต่อกันให้ครบ 7 วันก่อน ถ้ากินติดต่อกัน 21 เม็ดนั้น จะไม่มีการตกไข่ในรอบเดือนนั้นๆ และการมีเพศสัมพันธ์ในช่วงที่เว้นยา 7 วันเพื่อให้ประจำเดือนมานั้น ก็ไม่น่าจะสามารถทำให้เกิดการตั้งครรภ์ได้ค่ะ